Нохчийн Республикин Куьйгалхочун а, Правительствон а Администрацин динан а, юкъараллин а организацешца зIе латторехула йолчу департаменто дIадаханчу шеран февраль баттахь кечйина ю концепци. И кечдеш, тидаме эцнера республикехь бехаш дуккхачу а къаьмнийн векалш хилар. Цундела балха юкъаозо беза дешархой а, студенташ а, доцца аьлча, массо а кегийрхой. Концепци тIехь билгалдаьккхина ду, и болх тIекхуьуш йолу къона тIаьхье динехь а, къоман гIиллакх-оьздангаллехь а кхиорна тIехьажийна хилар. Вайн къоначу чкъурах жоьпалле ду вай. Цундела тидамца бан беза цу декъехь беш болу болх. Оцу Iалашонца цхьаьнакхетарш дIадахьа лерина ду республикин массо а кIошташкахь. Коьрта тидам тIебахийтина бу доьзалан мехаллашна а, къоман культурин тIаьхьалонна а, гIиллакхехь кхиорна а. Шо чекхдалале ян езачу мероприятийн график а, программа а дIасаяхьийтна массо а министерствошка а, кIоштийн администрацешка а. Цу хьокъехь тхан къамел хилира Ножа-Юьртан кIоштан къедица Хизриев Вахица.